Clasificación para a Eurocopa 2016

miniatura|Balón oficial utilizado na Clasificación.
A **clasificación para a Eurocopa 2016** é o torneo de fútbol no que se determinan as seleccións que xogan a final da Eurocopa 2016 que se vai celebrar en Francia. O torneo principiou o 7 de setembro de 2014 e o seu remate está previsto para o 17 de novembro de 2015.

A selección de  non participa do torneo por estar de seu clasificada na súa calidade de país anfitrión da fase final da Eurocopa 2016, son xa que logo as outras 53 asociacións afiliadas á UEFA as que disputan os outros 23 postos.

A competición marcou a estrea da selección de  en competicións europeas logo que a UEFA a admitira como membro de pleno dereito en maio de 2013.

### Sorteo 
O 24 de xaneiro de 2014 a UEFA estableceu os bombos para o sorteo da fase de clasificación, dividindo as 53 seleccións participantes entre 6 bombos segundo a súa orde no coeficiente UEFA a 12 de decembro de 2013. Cinco bombos conformáronse con 9 equipos e o sexto acolleu ás 8 seleccións co peor coeficiente.

O coeficiente UEFA calculouse tendo en conta os puntos logrados por cada selección nas seguintes competicións:
* Fase de clasificación na fase final da Copa do Mundo FIFA de 2010, é o 20% do coeficiente.
* Fase de clasificación na fase final da Eurocopa de 2012, é o 40% do coeficiente
* Fase de clasificación da Copa do Mundo FIFA de 2014, é o 40% do coeficiente.

Entre paréntese indícase o coeficiente de cada equipo.

O sorteo efectuouse no Palais das Congrès Acropolis de Niza, Francia o 23 de febreiro de 2014 e o procedemento aplicado polo Comité Executivo da UEFA foi o seguinte:
* Realizouse en primeiro lugar o sorteo do bombo 1 e os seus equipos colocáronse na primeira casa dos grupos en orde alfabética do grupo A ao grupo I.
* Continuouse cos oito equipos do bombo 6 que se encadraron na casa 6 desde o grupo A o H.
* Logo sorteáronse os 9 equipos do bombo 5, colocándose na casa 5 e en orde alfabética do grupo A o grupo I.
* O mesmo procedemento anterior aplicouse para os bombos 4, 3 e 2 nesa rigorosa orde.
Para a realización do sorteo o Comité Executivo da UEFA tomou en consideración o seguinte:
* Por razóns de dereitos televisivos Inglaterra, Alemaña, España, Italia e os Países Baixos habían estar nos grupos de 6 equipos.
* Por razóns políticas o comité executivo da UEFA estableceu que Armenia e Azerbaidján non podían quedar encadrados no mesmo grupo, nin tampouco España e Xibraltar.
Dese xeito quedaron conformados o nove grupos do torneo.

## Formato da competición 
miniatura|Momentos previos ao partido entre Alemaña e Irlanda, do Grupo D o 14 de outubro de 2014 no Veltins-Arena de Gelsenkirchen
O torneo clasificatorio consta dunha fase de grupos e a fase de play-offs:

As 53 seleccións participantes divídense en 9 grupos, 8 grupos de 6 equipos e un grupo de 5. Xógase en todos os grupos cun sistema de todos contra todos a partidos de ida e volta, os equipos clasifícanse consonte os puntos logrados, que se outorgados da seguinte maneira: 
* 3 puntos por partido gañado.
* 1 punto por partido empatado.
* 0 puntos por partido perdido.
Se ao remate dos partidos de grupo, dous ou máis equipos terminan empatados en puntos aplícanse os seguintes criterios de desempate:
* Maior número de puntos obtidos nos partidos xogados entre os equipos igualados.
* Maior diferenza de goles resultado dos partidos xogados entre os equipos igualados.
* Maior número de goles marcados nos partidos xogados entre os equipos igualados.
* Maior número de goles marcados de visitante nos partidos xogados entre os equipos igualados.
* Se despois de aplicar os 4 criterios anteriores hai equipos que aínda manteñen a igualdade, os criterios 1 a 4 vólvense aplicar exclusivamente aos partidos xogados entre estes equipos para determinar a súa posición final. Se este procedemento non conduce a unha decisión, aplícanse os seguintes 5 criterios:
* Maior diferenza de goles en todos os partidos de grupo.
* Maior número de goles marcados en todos os partidos de grupo.
* Maior número de goles marcados de visitante en todos os partidos de grupo.
* A conduta Fair Play en todos os partidos de grupo.
* Posición no Coeficiente UEFA con que se iniciou este torneo.
Os 9 gañadores de grupo, os 9 segundos de grupo e o mellor terceiro clasifican directamente para a fase final da Eurocopa. Para determinar o mellor dos terceiros lugares elimínase o resultado que estes equipos obteñan contra o último situado do seu respectivo grupo, salvante o terceiro lugar do grupo I que só ten 5 equipos, e elabórase unha táboa baixo os seguintes criterios, en orde de aparición:
* Maior número de puntos obtidos.
* Maior diferenza de goles.
* Maior número de goles marcados.
* Maior número de goles marcados de visitante.
* A conduta Fair Play en todos os partidos de grupo.
* Posición no Coeficiente UEFA con que se iniciou este torneo.

Os 8 restantes terceiros lugares pasan a disputar a fase de play-offs para definir os últimos catro clasificados, estes 8 equipos emparéllanse en 4 series de dous equipos que se enfrontan en partidos de local e visitante cun sistema de eliminación directa. En cada serie, clasifícase para a Eurocopa 2016 o equipo que marque máis goles en ambos os dous partidos. Se ambos os equipos marcan a mesma cantidade de goles nos dous partidos aplícase a regra do gol de visitante, se os goles marcados de visitante polos equipos é o mesmo ou se os dous partidos terminan en empate a cero procédese a xogar un tempo extra de dous períodos de 15 minutos cada un ao finalizar o partido de volta. De non marcaren no tempo extra establécese o gañador mediante tiros desde o punto de penal. De marcaren os dous equipos o mesmo número de tantos declárase gañador ao equipo visitante en base á regra do gol de visitante.

## Calendario 
As datas das xornadas foron decidiunas a UEFA o 1 de marzo de 2013, o calendario completo coas datas dos partidos confirmouno o 23 de febreiro de 2014, despois de se realizar o sorteo.

### A "Semana do Fútbol" 
A partir deste proceso clasificatorio a UEFA adoptou o concepto da "Semana do Fútbol" que se aplicará nos torneos de clasificación para a Eurocopa e a Copa Mundial de Fútbol, este novo concepto comprende as seguintes consideracións:
* Os partidos disputaranse nun lapso máximo de 6 días, de xoves a martes.
* Nos sábados e domingos os horarios de inicio dos partidos serán ás 18:00 e 20:45 da Hora Central Europea (CET), mentres que nos xoves, venres, luns e martes os partidos principiarán ás 20:45 tamén en horario CET.
* Nas semanas onde coincidan dúas xornadas seguidas as seleccións xogarán os días xoves/domingo, venres/luns ou sábado/martes
* Cada día da Semana do Fútbol terá entre oito e dez partidos.

## Fase de grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
**1**Sancionouse á selección de Croacia coa perda dun punto por "comportamento racista" no partido que xogou contra Italia o 12 de xuño de 2015. Naquel partido apareceu no céspede do Estadio Poljud de Split unha cruz esvástica debauxada, considerada un símbolo nazi.

### Grupo I 
**1**O árbitro suspendeu no minuto 41 o partido entre Serbia e Albania por enfrontamentos entre xogadores e por incidentes no estadio; a UEFA decidiulle outorgar a vitoria a Serbia cun marcador de 3-0, mais á vez quitoulle tres puntos pola participación dos seus xogadores nos feitos. Logo das apelacións presentadas polas federacións de Serbia e Albania por ante o Tribunal Arbitral do Deporte (TAS) este organismo decidiu mantener a redución de tres puntos a Serbia pero lle deu a vitoria a Albania cun marcador de 3-0.

### Mellor terceiro 
Para elaborar a táboa dos mellores terceiros han eliminarseos resultados que estes equipos lograran contra os últimos clasificados dos seus respectivos grupos co obxectivo de equiparar o número de partidos xogados co terceiro do grupo I, o que só ten 5 equipos. Ao terceiro do grupo I queda tal cal está, sen lle quitar puntos.

## Fase de play-offs 
Oito seleccións, divididas en 4 series de 2 equipos, participan nos play-offs. Os emparellamentos quedarán definidos mediante un sorteo que se realizará o 18 de outubro de 2015 en Nyon, Suíza.

## Goleadores 
*Atualizado a 08 de setembro de 2015, 00h30*

;Estatísticas

;Continuación

## Clasificados 
:1 **Negra** indica campión dese ano. *Cursiva* indica organizador dese ano.
:2 1960–80 como Checoslovaquia.

## Notas 
## Véxase tamén 
### Ligazóns externas 
* Torneo clasificatorio para a Eurocopa 2016  en UEFA.com